《读士元传》
宋代·孙应时

老贼狐鬼啸，汉鼎不复支。
再世益州牧，忍视宗国危。
烈烈左将军，四海闻英姿。
东北久荡析，西南天启之。
建旗入漳城，有蜀非公谁。
檄璋送州印，我欲举义师。
鼠辈坐敛手，豪杰趋指麾。
正尔岂不济，安用谲取为。
孝直反覆士，献计乃所宜。
雏凤独何心，亦复喜出寄。
造次杯酒间，而欲生险巘。
平生大卫公，岂堪此瑕疵。
向来隆中语，荆益实素期。
惜不同兹役，次第观所施。
士元早捐世，未必为汉悲。
我诗订千古，当有神明知。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。